A Bizottság 2546/95/EK rendelete

(1995. október 30.)

a jövedéki adó alóli mentesség alkalmazásában az alkohol teljes denaturálására vonatkozó eljárások kölcsönös elismeréséről szóló 3199/93/EK bizottsági rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az alkohol és az alkoholtartalmú italok jövedéki adója szerkezetének összehangolásáról szóló, 1992. október 19-i 92/83/EGK tanácsi irányelvre [1] és különösen annak 27. cikke (4) bekezdésére,

tekintettel a legutóbb a 94/74/EK irányelvvel [2] módosított, a jövedékiadó-köteles termékekre vonatkozó általános rendelkezésekről és e termékek tartásáról, szállításáról és ellenőrzéséről szóló, 1992. február 25-i 92/12/EGK tanácsi irányelvre [3] és különösen annak 24. cikkére,

tekintettel a jövedéki adó alóli mentesség alkalmazásában az alkohol teljes denaturálására vonatkozó eljárások kölcsönös elismeréséről szóló 3199/93/EK bizottsági rendeletre [4],

tekintettel a Jövedékiadó-bizottság véleményére,

mivel a 92/83/EGK tanácsi irányelv 27. cikke (1) bekezdésének a) pontja szerint a tagállamok mentesítik a jövedéki adó alól az olyan alkoholt, amelyet valamely tagállam követelményeinek megfelelően teljesen denaturáltak, feltéve hogy megfelelő értesítés történt az ilyen követelményekről és azokat az említett cikk (3) és (4) bekezdésében megállapított feltételekkel összhangban elfogadták;

mivel Portugália, Finnország, Ausztria és Svédország közölte, hogy milyen denaturálószereket szándékoznak alkalmazni;

mivel Olaszország módosítást jelentett be a 3199/93/EK bizottsági rendeletben jóváhagyott denaturálószert illetően,

ELFOGADTA EZT A RENDELETET:

1. cikk

A 3199/93/EK bizottsági rendelet a következőképpen módosul:

a) a melléklet a következő bekezdésekkel egészül ki:

"Portugália:

A hektoliterenként legalább 5 liter metanolt és hosszabb szénláncú alkoholt tartalmazó szennyezett etilalkohol, amelynek alkoholtartalma legalább 90 térfogatszázalék, és 96 térfogatszázaléknál nem nagyobb töménységű, amelyhez hektoliterenként a következőket adják hozzá:

- 2 liter terpentinkivonat vagy petróleum, és

- 2 gramm malachitzöld vagy metilénkék színezék.

Finnország:

Az etilalkohol minden hektoliterére:

1. 2 liter metil-etil-keton és 3 liter metil-izobutil-keton;

2. 2 liter aceton és 3 liter metil-izobutil-keton;

3. 3 liter aceton és 2 gramm denatonium benzoát.

Ausztria:

1. Az etilalkohol minden hektoliterére: 0,5 kg kozmaolaj (az alkohol szakaszos lepárlásának mellékterméke), 0,05 kg 2710 KN-kód alá tartozó gázolaj és 1 kg metil-etil-keton; vagy

2. mezőgazdasági alkohol szakaszos lepárlásának melléktermékeként elő-, illetve utópárlat formájában keletkező etil-alkohol minden hektoliterére:

1 kg kozmaolaj (az alkohol szakaszos lepárlásának mellékterméke),

0,01 kg 2710 KN-kód alá tartozó gázolaj és 0,2 kilogramm metil-etil-keton.

Svédország:

Az etilalkohol minden hektoliterére:

1. 2 liter metil-etil-keton és 3 liter metil-izobutil-keton";

b) az Olaszország által alkalmazott denaturált szerre vonatkozó bekezdés a következőképpen módosul:

"Olaszország:

Legalább 90 térfogatszázalék töménységű etilalkohol minden hektoliterére:

- 125 gramm tiofén,

- 0,8 gramm denatonium benzoát,

- 0,4 gramm CI savas vörös 51 (vörös színezőanyag),

- 2 liter metil-etil-keton."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. október 30-án.

a Bizottság részéről

Mario Monti

a Bizottság tagja

[1] HL L 316., 1992.10.31., 21. o.

[2] HL L 365., 1994.12.31., 46. o.

[3] HL L 76., 1992.3.23., 1. o.

[4] HL L 288., 1993.11.23., 12. o.

--------------------------------------------------